
Prome Minister Evelyn Wever-Croes: 
Cuenta anual 2020 di Ministerio di Asuntonan General: 


MINISTER DI ASUNTONAN GENERAL TA 
TRAHANDO CU 22 PERSONA COMPARA CU 
147 DI E MANDATARIO ANTERIOR 


85% menos y un averahe di 9.4 miyon menos 


Recientemente Prome Minister, bou tur transparencia, a 
entrega su Cuenta Anual 2020 na Parlamento di Aruba. E 
cuenta anual aki ta refleha tur loke a sosode durante 2020 y ta 
reflexiona riba e tereno di asuntonan general, integridad, tema 
di personal, innovacion y energia. Por ultimo tin un capitulo cu 
ta atende cu con Gobierno ta mira e temponan dilanti. 


Pa loke ta trata gastonan di personal di oficina di Asuntonan 
General, Prome Minister a indica cu esaki a wordo baha 
durante e gobernacion di Gabinete Wever-Croes compara cu 
e gastonan di e gabinete di Mike Eman. Por conclui cu tin un 
diferencia grandi den maneho di consehero/cordinadornan 
compara cu e Gobierno anterior. 


Minister di Asuntonan General ta trahando cu 22 persona 
compara cu Mike Eman kende a traha cu un total di 147 
coordinador. Prome Minister a baha e gasto di personal cu 
85% den su ministerio cu ta un averahe di 9.4 miyon. Esaki ta 
e resultado na momento cu Gabinete Wever-Croes a introduci 


un organogram na 2017 indicando cu cada ministerio por tin 
25 personal den cada bureau. 


Ademas tambe a baha gastonan di promocion y mercadeo. Cu 
menos hende y menos recurso, e ekipo cu ta labora diariamente 
cu Premier Evelyn Wever-Croes lo sigui duna nan aporte pa 
por logra e vision di Gabinete Wever-Croes 1. 


“Gabinete Wever-Croes a drenta 2021 cu un energia positivo 
pa purba logra tur e metanan stipula prome cu Corona virus y 
lo sigui traha na bienestar di nos pueblo y lucha pa lanta bek 
nos economia y haci'e uno fuerte y resiliente”, Prome Minister 
a duna di conoce. 


E cuenta annual di asuntonan general ta disponibel online 
pa comunidad di Aruba. Por haya e Cuenta Anual 2020 di 
Ministerio di Asuntonan General riba: 
https://issuu.com/gabinetewevercroesaruba/docs/jaarver 
slag2020?fr=sZTV¡NDIwOTgzNQ 





Eman 
2017 


Bureau 


Minister-President 





Aantal medewerkers 147 


Totale salariskosten 


Wever-Croes 


2020 





| 11.323.300 | 1.881.596 


Verschil 





22 - 125 -85% 


- 9.441.704 | -83% 

Prome Minister Evelyn Wever-Croes: 


GOBIERNO DI ARUBA TA URGI 
DEPARTAMENTONAN ESTATAL PA TA 
EHEMPEL Y NO UZA PRODUCTONAN DI 
PLASTIC DI UN SOLO UZO 


Ban sigui proteha nos medio ambiente 


E ley di prohibicion di productonan dafiino pa medio ambiente 
(AB2019 no 67) ta na vigor desde 1 di juli 2020. E ley ta encera 
cu cierto productonan di plastic (di un solo uzo) ta prohibi pa 
wordo importa, traha, cumpra of duna gratis na Aruba. Cu 
esaki, un parti di e problema di sushi ta wordo atendi cu ne y 
alabes stimula e transicion na un economia circular. 


Gobierno di Aruba ta haye sumamente importante pa fungi 
como modelo ehemplar pa ciudadanonan di Aruba. Pa cual ta 
haci peticion y urgi directornan y hefenan di departamentonan 
di Gobierno pa tene cuenta cu no ta permiti pa cumpra 
productonan prohibi cuta di un solo uzo. Por ehempel styrofoam, 
tayo, copi, forki, cuchara, cuchiu, saco, bakinan di cuminda 
di un solo uzo y ‘plastic stirrers'. Ademas, ta importante pa 
menciona cu plastic cu ta biodegradabel tambe ta prohibi bou 
di e ley vigente. 


PRODUCTONAN ALTERNATIVO 

Tin varios producto alternativo cu por haci uzo di dje pa 
reemplasa e productonan dańino pa medio ambiente y ta 
disponibel den diferente material, por ehempel papel, carton, 
glas, metal y porcelana. E productonan aki ta disponibel rond 
Aruba na diferente negoshi. 


PA MAS INFORMACION 

E ley ta disponible na: 
https://secure.overheid.aw/actueel/ 
afkondigingsbladen_46859/item/ab2019n067_46717. 
html#titel46717 





E vision di economia circular ta disponibel na: 
https://www.government.aw/news/reports- 
and-documents_47051/item/circular-economy- 
vision-2050_43238.html 


Mas informacion y encuesta ta disponible na: 
https://cearuba.org/ 





n 


Informacion di Gobierno transparente! 

Directie Natuur en Milieu 


Algemene Zaken 








"Grab-n-Go" bekers 








Roerstaafjes 








“Take-away” polystyreen dozen 




















Plastic decor vlaggetjes 








Plastic confetti en plastic glitter 

Algemene Zaken 





Bijlage 2. Voorbeelden van alternatieve producten 











Porselein Mokken Drink Glazen 

Metalen rietjes 








Metalen of houten bestek 











Papieren vlaggetjes Papieren confetti 

Prome Minister Evelyn Wever-Croes: 


GOBIERNO DI ARUBA TA FIRMA CONVENIO 
CU DEFENSIE HULANDA BASA RIBA 
LANDSPAKKET 


Trayecto formacion social awor dos biaha pa afia y tambe 
pa hende muher 








Diabierna 12 di februari, 
protocol cu Hulanda pa formacion social, tambe pa hobennan 
hende muhe. Esaki ta e trayecto cu hobennan por haci na 
Marinierskazerne, cu ta yuda duna nan un fundeshi di disciplina 


Gobierno di Aruba a firma un 


y responsalibidad den bida. 


Prome Minister Evelyn Wever-Croes a duna di conoce cu tin 
hopi “success stories” pa comparti. 

Ademas a wordo acorda cu di awor en adelante ta dos biaha 
pa afia lo tin klasnan ta habri. Te ainda tabata un klas pa afia 
so. Esaki ta duna mas oportunidad pa mas hoben drenta e 
formacion aki. 


"Mi ta gradici colega Glenbert Croes pa su empefio den esaki, 
pa e pasion cu e tin den yuda hobennan bira exitoso den bida. 
Tambe mi ta hopi agradecido na Commandant van Beekhuizen 
y Commandant Boots. Esaki ta un convenio den e Landspakket 
entre Aruba y Hulanda. 

Mi ta hopi orguyoso y contento cu nos a logra amplia e trayecto 
tambe pa hende muhe. Aruba ta e prome pais den Reino cu 
tin e trayecto di formacion social pa hobennan hende homber 
y hende muhe, Prome Minister a expresa. 





Crisis Team 


di Gobierno: 


4 CASO MAS DI E VARIANTE DI REINO UNI A 
KEDA IDENTIFICA NA ARUBA 


Crisis Team di Gobierno ta informa cu for di RIVM Hulanda 
a drenta informacion cu a identifica 4 caso mas di e variante 
di Reino Uni di Covid-19 Corona virus na Aruba. DVG 
recientemente a manda un di 6 lote di test cu ta consisti di 31 
caso positivo di Covid-19. Despues cu expertonan a analisa 
e casonan aki den laboratorio na Hulanda, a identifica e 4 
casonan aki di e variante di Reino Uni. Tin dos lote mas di test 
cu wordo manda pero te ainda no a haya nan resultado. Asina 
cu e resultado drenta, Crisis Team lo informa nos comunidad. 


Den total awor tin 14 caso positivo di e variante di Reino Uni 
cu a keda identifica na Aruba. Pesey mes ta urgi tur hende pa 
sigui cumpli cu e reglanan di higiena y distanciamento social, 
tambe registra si ainda bo no a registra pa haya e vacuna. Ta 
hunto so nos por vence e pandemia pa Aruba por recupera y 
progresa. 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 


ARUBA PRONTO LO TIN UN SMART 


ENERGY HOUSE 


Despues di dos edicion exitoso di e German-Caribbean Energy 
Conference na Aruba, lo agrega na maart 2021 un projecto 
nobo cu ta e Smart Buildings for Sustainable Caribbean Islands 
- Green Tech made in Germany. Durante tres afia, Alemania 
y e paisnan den Caribe a intercambia diferente ideanan riba 
e posibilidadnan di energia renobabel. Tur esaki a sosode 
primordialmente na Aruba y awor ta culmina den un showcase 
di tecnologianan pa biba y traha na un manera mas sostenibel. 


E projecto di Smart Buildings for Sustainable Caribbean Islands 
- Green Tech made in Germany lo wordo estrena riba 24 di 
maart 2021 pa medio di un conferencia di cual por participa 
online of door di atende en bibo na Renaissance Convention 
Center di 9.00 a.m.- 2.00 p.m. E conferencia hibrido aki lo 
wordo inaugura door di Promer Minister sra. Evelyn Wever- 
Croes y despues lo sigui cu diferente oradornan. Expertonan di 
Alemania y otro islanan di Caribe, incluyendo Aruba, lo discuti 
e posibilidanan y e potencialnan pa prijsnan rasonabel pa 
energia door di adopta technologianan sostenibel den casnan 
y edificio. 


Riba e dia aki tambe lo presenta e consorcio aleman „German 
Green Technology Hub“, cu ta consisti di varios specialista 
aleman den energia renobabel, eficiencia den energia y 
materialnan di construccion alternativo. Sigur, un tema 
interesante pa companianan di construccion y desaroyadornan 
di projecto pa asina introduci sistemanan y tecnologianan nobo 
den projectonan residencial y comercial. 


E consorcio aleman aki ta planea pa construi un Smart Energy 
House den Smart Community Aruba como un showcase pa e 
region. E obhetivo tapa mustra con productonany tecnologianan 
aleman por contribui na reduci e consumo di energia na Aruba 
y den Caribe. Entre otro, Smart Energy House lo usa energia 
solar y di biento y lo wordo ekipa cu sistemanan pa fria, isola 
y ventila. E plan ta pa construi e Smart Energy House na 2021 
cu cooperacion estrecho di FCCA y otro stakeholders di Smart 
Community Aruba y tambe cu sosten di e Camara di Comercio 
Aleman-Hulandes. 





E conferencia cu lo tuma lugar 24 di maart, lo enfoca 
riba tecnologianan cu hotel, oficina, aeropuerto, edificio y 
residencianan por incorpora. Participantenan lo por presencia 
oradornan y un panel di experto. Tambe lo tin un sesion 
di networking 1:1 cu e expertonan, otro participantenan, 
representantenan di gobierno y companianan di Alemania y di 
Caribe. 


Un biaha mas Departamento di Asuntonan Economico, 
Comercio y industria (DEACI) ta aporta na e projecto aki 
como un partner di e Camara di Comercio Aleman-Hulandes 
desde 2018. DEACI ta invita empresarionan, inversionista y 
expertonan pa atende e conferencia sea en persona of online. 
Por registra na: 


https://www.dnhk.org/veranstaltungen/details/german- 
green-technology-conference 


Of pa mas informacion, por tuma contacto cu Departamento 
di Asuntonan Economico, Comercio y Industria na 521-2419. 


SMART BUILDINGS 
FOR SUSTAINABLE 
CARIBBEAN ISLANDS 


GERMAN GREEN 
TECHNOLOGY CONFERENCE 


Deutsch-Niederländische Handelskammer 
Duits-Nederlandse Handelskamer 

Monumentenfonds ta informa: 
DI MANTENCION TUI 


























Por a tuma nota cu un otro monumento cu a cuminsa cu su 
mantencion. 

Ta trata aki di e edificio cu a fungi como e prome headquarters 
di Arend Petroleum Maatschappij (Eagle Petroleum Company), 
despues tawata Oficina di Turismo y actualmente ta oficina di 
Departamento Recurso Humano (D.R.H.). 


Oficina di Monumento a haci e preparacion den un tempo 
relampago y ta dirigi e projecto aki, pa asina e por wordo 
ehecuta conforme reglanan di mantencion di monumento. 

E contratista S&L General Contractors N.V. cuta encarga cue 
trabounan di e mantencion y ta projecta pa por keda cla cu e 
projecto aki den e termino planea. 


Despues cu e edificio keda cla e Departamento Recurso 
Humano por haci uso bek di e edificio den un mihor forma. 

Departamento di Ensefiansa Aruba: 


DEA TA PUBLICA MAS BUKI DIGITAL 
NA PAPIAMENTO 


Pa medio di esaki, Departamento di Ensefiansa Aruba (DEA) 
tin e sumo placer di anuncia cu a publica 21 buki digital pa 
mucha na Papiamento y pronto lo publica mas pa yega na un 
total di 60 buki. Esaki ta riba e website di Storyweaver, cu ta un 
plataforma digital, caminda por lesa storia online. 


Ta trata di traduccion for di otro idioma cu ta publica caba riba 
Storyweaver, caminda por lesa storia online den diferente 
idioma. E plataforma tin como meta pa mas mucha na mundo 
tin acceso na buki pa lesa. 


Riba e websitenan di DEA www.papiamento.aw y www.ea.aw 
tambe por haya un link pa e bukinan digital. 


Pa medio di traduccion di buki digital, DEA ta desea di promove 
lesamento y desaroyo di idioma cerca nos muchanan na 
Papiamento, e idioma materno di mayoria di nos muchanan na 
Aruba. Di e manera aki DEA ta contribui tambe na proteccion y 
preservacion di nos dushi idioma Papiamento. 


Diadomingo venidero, dia 21 di februari 2021, ta Dia 
Internacional di Idioma Materno. Esaki ta un fecha cu UNESCO 
a proclama formalmente na aña 1999 pa hende ta consciente 
di e diversidad linguistico y cultural na mundo y pa promove 
multilingualismo. 


E iniciativa pa e dia aki a bin di parti di Bangladesh, caminda 
riba 21 di februari 1952, na Dhaka (e tempo aya Pakistan), 
morto a cay pa motibo cu gobierno no kier a reconoce e idioma 
Bengali (Bangla) como un di e idiomanan oficial di Pakistan, 
maske cu esaki tabata e idioma di mayoria den e region. Esnan 
cu a tuma e iniciativa, a pidi Nacionnan Uni pa tuma un paso 
pa salba e idiomanan di mundo for di extincion. 


E afia aki e tema di UNESCO ta: promove multilingualismo 
pa inclusion den ensefiansa y sociedad. Segun UNESCO, 
diversidad linguistico ta wordo menasa y mas y mas idioma 
ta disparce. 40% di e poblacion na mundo no tin acceso na 
ensefiansa den un idioma cu nan ta papia of compronde. Pero 
UNESCO ta mira cu tin un adelanto riba tereno di enseńansa 














multilingual basa riba idioma materno. 


WWW.EA.AW, WWW.PAPIAMENTO.AW, +297 528 3400, 
STADIONWEG 37, ORANJESTAD, ARUBA Na Aruba 
e pensamento aki a cristalisa den SAM: Scol Arubano 
Multilingual. Gran mayoria di e scolnan primario na Aruba ta 
bay ofrece ensefiansa na Papiamento, haciendo uzo tambe 
di e otro idiomanan mas uza den comunidad di Aruba, cu ta 
Hulandes, Spaño y Ingles. 


Segun cifra di e Censo piloto di 2019, e idioma mas uza na 
cas ta Papiamento (80%), eventualmente uza banda di un of 
mas otro idioma. Pa por ofrece enseñansa di y na Papiamento 
y pa preserva y proteha e idioma mas uza na Aruba, gobierno 
mester cumpli cu cierto condicionnan riba tereno di idioma. Un 
di e condicionnan aki ta desaroyo di material pa lesa. 


Pa mas informacion por acudi na nos websitenan www. 
papiamento.aw y www.ea.aw. Tambe por sigui nos via e 
medionan social Facebook y Instagram @EducationAruba y 
@PapiamentoAruba. 

MINISTER ANDIN BIKKER 


Minister Andin Bikker: 
DEBI NA CIRCUNSTANCIANAN NOBO A 
DICIDI PA DUNA ‘MELDPLICHT’ NA ARTISTA 
DI TATTOO 


persona no tabata dispone di un permiso legal, pues Guarda 
nos Costa tabata autorisa pa retene. Sin embargo a base di 
circumstancianan relevante nobo un mandatario por evalua 
un desicion a base di principionan general aplicabel pa bon 
gobernacion (‘algemene beginselen van behoorlijk bestuur’) y 
tuma un decision nobo. 











Relaciona cu circunstancianan nobo den e caso di detencion 
pa deportacion di un artista di tattoo, awe Minister Andin Bikker 
a atende e caso y a revisa e dossier completo hunto cu e 
departamentonan concerni. Na final e mandatario, despues di 
analisa tur punto for di su experiencia como hurista, a dicidi cue 
persona por haya un ‘meldplicht’, esta cu e por wordo laga den 
libertad basta cu un persona para garantia pe y cu condicion 
cu e mester meld na Guarda nos Costa regularmente te ora cu 
dicidi riba su aplicacion nobo pa permiso. 


Ora a revisa e dossier awe a tuma nota cu no a tene cuenta 
cu tur aspecto, entre otro cu den un decision reciente di 
DIMAS di e siman aki no a tene cuenta cu a bin resulta cu pa 
circumstancianan fuera di e persona su control a pone cu e 
no a logra haci un peticion nobo na tempo pa prolongacion di 
su permiso, y tampoco cu conforme analysis reciente di DPL 
no tin persona localmente disponibel pa e trabow specilisa di 
artista di tattoo. 


E mandatario ta subraya cu na momento di su detencion, e 

WEB Aruba: 
ACLARACION 


Gerencia di WEB a tuma nota di varios publicacion di cifra cu 
supuestamente ta haci referencia na salario di empleadonan di 
WEB Aruba. Gerencia ta lamenta profundamente e publicacion 
aki, a mal interpreta cifranan pa haci e publicacion. WEB Aruba 
tin un structura salarial defini y ta aplica esaki pa cada funcion. 


WEB Aruba ta hiba un maneho responsabel, ta respeta 
privacidad di informacion di su empleadonan y no ta publica 
cifranan relaciona cu esaki. Si un persona of media ta desea 
cualkier otro informacion for di WEB Aruba, por tuma contacto 
libremente via nos formulario di contacto riba webaruba.com. 











Universidad di Aruba: 


GRADUACION DI ANDREA P. NIEBLES OYUELA 











Riba diaranson 17 di februari 2021, a gradua di e Facultad di 
Ley di Universidad di Aruba, Sra. Andrea P. Niebles Oyuela. 


El a gradua defendiende su tesisi titula: 
“Dienen de huidige 
op Aruba te worden aangespast 
rechtszekerheid?” 


ontslagvergoedingsregelingen 


in het licht van 


De examencommissie bestond uit de leden: 
mr.dr. Carlos Bollen 

prof. Rene de Groot 

mr. David Kock 


Universidad di Aruba ta felicita Sra. Anfrea Niebles cu su logro. 

Registra pa bo vacuna di COVID-19 
Tuma nota di e diferente formanan pa regista 


SENARIO 1. 

E prome scenario di registracion cu a wordo informa na 
comunidad ta via Aruba Health App. Pa registra via Aruba 
Health App mester download esaki den Play of Apple store y 
sigui e instruccion pa crea un usuario. Esun cu tin e App caba 
mester “update” esaki. Unabez cu a “update” of a traha un 
usuario lo mira un ‘icon’ di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorpora den un solo App. Simplemente primi riba 
“Add user” y lo por incorpora mama, papa y welo cu porta no tin 
smartphone y por registra pa nan. Esun cu tin un smartphone 
y AZV pero mester ayudo pa registra, por yega MFA pa 
asistencia. E servicio na MFA lo ta di dialuna pa diabierna for di 
7:30 di mainta pa 4:30 di atardi “non stop” cuminsando dialuna 
dia 8 di februari pa 12:00 di merdia. Un otro forma cu tambe 
por registra ta via aruba.dvgapp.org y mescos cu e App sigui e 
instruccionnan pa por traha un usuario y registra. 


Esun cu no tin AZV lo no por aplica pa e vacuna via Aruba 
Health App, tampoco via aruba.dvgapp.org. Pa esun cu no 
tin AZV lo tin un otro proceso. Siguientemente lo describi e 
diferente otro scenarionan y procesonan pa por registra pa e 
vacuna. 


SCENARIO 2. 

Esun cu NO tin AZV pero ta inscribi na Censo pasobra ta 
trahando naAruba pa tempo largo oftempo indefini por ehempel: 
Esnan trahando pa estado Hulandes den ‘krijgsmacht’ y nan 
pareha. E personanan aki por presenta na un di e edificionan 
di MFA pa por wordo registra. Loke e persona aki mester trece 
ta un identificacion legal sea (ID) of paspoort y un prueba di 
residencia na Aruba. 


SCENARIO 3. 

Esun cu tin paspoort Hulandes y NO ta un turista, pero ta 
residencia cerca un famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece su paspoort. 


SCENARIO 4. 

Esun cu ta bibando na Aruba pero no tin un estado legal, 
mester presenta na un edificio di MFA cu paspoort of un otro 
forma di identificacion pa wordo registra pa e vacuna. 


Ta importante pa comunidad ta na altura cu e campafia di 
vacunacion ta pa comunidad di Aruba, tur esnan bibando na 
Aruba pa tempo largo of tempo indefini. E campańa ta exclui 
turista cu vakantie na Aruba. 


Pa bo ta semper bon informa ‘like’ nos page riba facebook 
“Directie Volksgezondheid DVG Aruba”. 








DVG 





www.arubacovid19.org 


ha 








Aruba riba caminda 
di su recuperacion! 
Campana Nacional di 


vacunacion contra COVID-19 
encamina den full speed. 
Feb.17: 48 persona vacuna 
Feb.18: 342 persona vacuna. 
Registra pa bo 
por vacuna! 


VACUNA 

Departamento di Salud Publico: 


UPDATE 19 DI FEBRUARY 2021 


Segun resumen di awe 44 persona a recupera, a registra un total di 46 caso nobo di Covid-19, di cual 14 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 
na Aruba, entre otro laboratorio di hospital, laboratorionan priva y aeropuerto ta 1079 test. ‘Postivity rate’ entre nos 

residentenan ta 13%. 
Casonan activo pa awe ta 286, cantidad di fayecido relaciona cu Covid-19 a aumenta na 71, condolencia na famia die 
fayecido. 
Hospital ta informa cu tin un total di 8 persona interna di cual 4 ta den Cuido Intensivo y 4 riba unidad general di 
covid. Edad promedio di esnan ingresa pa extra cuido ta 63 afia. 
Campafia di vacunacion National contra COVID-19 a inisia y ta vacunando dunadornan di cuido como e prome grupo. 
Den e prome 2 dianan a vacuna caba un total di 390 persona. 





We ARUBA COVID-19 






TOTAL RESIDENTE NO-RESIDENTE 


46 32 14 
286 219 67 
7242 6902 340 
Positivo 7599 7191 408 


Getest 99030 7 = 


Morto 71 70 1 








Uni Nos ta Vence! 

Feliz Fin 


di Siman 


E MOMENTONAN MAS IMPORTANTE 
TA CU FAMIA 


Gabinete Wever-Croes 

